पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के चलते लगे लॉकडाउन के बीच शराब की लत ने नेताजी को गुंडागर्दी पर उतार दिया। छत्तीसगढ़ के बिलासपुर में एक सरपंच ने अपने साथियों के साथ आधी रात सड़क पर ट्रक रुकवा लिया। ड्राइवर से शराब के लिए रुपए मांगे। मना करने पर उसकी जमकर पिटाई भी कर दी। वहीं दोबारा इलाके में दिखने पर जिंदा जला देने की धमकी भी दे डाली। फिलहाल ड्राइवर ने मस्तुरी थाने में FIR दर्ज कराई है।
जानकारी के मुताबिक, सकरी के ग्राम जौकी निवासी राम कुमार वस्त्रकार ड्राइवरी करता है और ट्रक चलाता है। वह 29 अप्रैल की रात करीब 11 बजे ट्रक लेकर आ रहा था। आरोप है कि इसी दौरान गतौरा सरपंच गुड्डू राठौर ने अपने तीन साथियों के साथ गतौरा चौक पर ट्रक रुकवा लिया। इसके बाद गालियां देते हुए कहने लगे कि तुम्हारा सेठ पैसे नहीं देता है और न ही मिलने आता है। इसके बाद आरोपियों ने शराब पीने के लिए रुपए मांगे।
ड्राइवर ने अपनी जान को खतरा बताया, डर के चलते एक दिन बाद दर्ज कराई FIR
ड्राइवर राम कुमार ने शराब के लिए रुपए देने से मना कर दिया। आरोप है कि इसके बाद उसको गालियां देनी शुरू कर दी। साथ ही कहा कि दोबारा गाड़ी लेकर मत आना। आए तो गाड़ी और उसका जिंदा जला देंगे। इसके बाद मारपीट करने लगे। घटना के बाद ड्राइवर इतना ज्यादा डर गया कि एक दिन बाद शनिवार दोपहर को थाने पहुंचा। वहां उसने बताया कि घटना के बाद से वह काफी डरा हुआ है और उसकी जान को खतरा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn